Rombauer E. Roderick fiatal fiúként, mint honvéd vett részt az 1848-49-es magyar szabadságharcban apjával, Rombauer Tivadarral s két férfitestvérével, Rombauer Gyula Róberttel és Rombauer Richárddal, Richárd bátyja hősi halált halt az 1849-es vízaknai ütközetben. A világosi fegyverletétel után a megtorlások miatt emigrálniok kellett. Az emigráció után a Rombauerek beilleszkedtek az amerikai polgári életbe, s nagy megbecsülést vívtak ki maguknak. Puritán életmódjuk, szorgalmuk, hasznos tevékenységeik, majd az amerikai polgárháborúban való részvételük csak növelte a család jó hírnevét. Mind a négy hadra fogható Rombauer férfi (Rombauer Rafael Guidó, Rombauer E. Roderick, Rombauer Gyula Róbert, Rombauer Roland) önként vállalt katonai szolgálatot az unionisták oldalán.